**N A C R T**

 Na temelju članka 86. stavak 3., 113. stavak 1. i 198. stavak 3. Zakona o prostornom uređenju (NN 153/13, 65/17 i 114/18) i članka 28. Statuta Općine Petrijanec („Službeni vjesnik Varaždinske županije“, br. 16/13 i 52/17), a po prethodno pribavljenom mišljenju Upravnog odjela za prostorno uređenje, graditeljstvo i zaštitu okoliša Varaždinske županije (KLASA: -----, URBROJ: ------- od -----. god.), Općinsko vijeće Općine Petrijanec na sjednici održanoj \_\_\_\_\_\_\_\_\_\_\_\_\_\_ godine, d o n o s i

**ODLUKU O IZRADI 2. IZMJENA I DOPUNA**

**PROSTORNOG PLANA UREĐENJA OPĆINE PETRIJANEC**

**I. PRAVNA OSNOVA ZA IZRADU IZMJENA I DOPUNA PLANA**

**Članak 1.**

Temeljem članka 86. stavak 3., članka 113. stavak 1. i članka 198. stavak 3. Zakona o prostornom uređenju (NN 153/13, 65/17 i 114/18) – /u daljnjem tekstu Zakon ili Zakon o prostornom uređenju/, Općinsko vijeće Općine Petrijanec pokreće ovom Odlukom izradu 2. izmjena i dopuna Prostornog plana uređenja Općine Petrijanec ("Službeni vjesnik Varaždinske županije", br. 18/07 i 41/12) - dalje u tekstu: 2. Izmjene i dopune PPUO-a.

U prethodnom postupku prije donošenja ove Odluke pribavljeno je mišljenje Upravnog odjela za prostorno uređenje, graditeljstvo i zaštitu okoliša Varaždinske županije sukladno posebnim zakonima kojima se uređuje zaštita okoliša i prirode, a temeljem članka 86. stavak 3. Zakona o prostornom uređenju**.**

Slijedom pribavljenog mišljenja Upravnog odjela za prostorno uređenje, graditeljstvo i zaštitu okoliša Varaždinske županije (KLASA: 350-02/18-01/32, URBROJ: 2186/1-06/3-18-3 od 9.10.2018. god.) proveden je postupak ocjene o potrebi strateške procjene utjecaja na okoliš 2. Izmjena i dopuna PPUO-a na okoliš (u nastavku: ocjena).

Nakon provedenog postupka ocjene dobiveno je mišljenje Upravnog odjela za prostorno uređenje, graditeljstvo i zaštitu okoliša Varaždinske županije (KLASA: ----, URBROJ: ------ od ---- 2018. god.), prema kojem za 2. Izmjene i dopune PPUO-a ima/nema vjerojatno značajnog utjecaja na okoliš te da je/nije potrebno provesti postupak strateške procjene utjecaja na okoliš za taj dokument o čemu je i Načelnik Općine donio posebnu Odluku (KLASA: ------ URBROJ:-------od -----xxxx. godine).

**Članak 2.**

2. Izmjene i dopune PPUO-a izradit će se i provoditi u skladu s odredbama Zakona o prostornom uređenju (odgovarajućom primjenom odredbi članaka 81. do 113., te članka 198.) i odredbama Pravilnika o sadržaju, mjerilima kartografskih prikaza, obveznim prostornim pokazateljima i standardu elaborata prostornih planova ("Narodne novine", br. 106/98., 39/04., 45/04. – ispr.) u dijelu u kojem nisu u suprotnosti s odredbama navedenog Zakona, kao i u skladu s odredbama posebnih propisa, strategija, planova i drugih dokumenata koje će u postupku odrediti nadležna javnopravna tijela.

**II. RAZLOZI ZA IZRADU IZMJENA I DOPUNA PLANA**

**Članak 3.**

Izrada 2. izmjena i dopuna PPUO-a pokreće se radi potrebe za:

* utvrđivanjem zatečenog stanja na čitavom području Općine u odnosu na važeći PPUO
* preispitivanjem mogućnosti preoblikovanja granica građevinskog područja svih naselja (smanjenje/proširenje), s obzirom na dosadašnju realizaciju i procijenjene potrebe JLS i zahtjeve pojedinaca te eventualno ozakonjene nezakonito izgrađene zgrade
* preispitivanjem mogućnosti preoblikovanja pojedinih rezerviranih zona namjena (proizvodnih, poslovnih, zona sporta i rekreacije i drugih po potrebi) unutar građevinskog područja naselja i izdvojenih građevinskih područja izvan naselja (proširenje/smanjenje, eventualno formiranje novih)
* definiranjem lokacije reciklažnog dvorišta
* osiguranjem uvjeta za korištenje obnovljivih izvora energije i sukladno tome za izgradnju odgovarajućih postrojenja za proizvodnju energije
* noveliranjem postojeće i planirane prometne, komunalne i energetske infrastrukture radi usklađenja s Izmjenama i dopunama PPŽ-a, izrađenim studijama, dokumentacijom i planovima nadležnih tijela i osoba (posebice u dijelu prometnica - konačne varijante Podravske brze ceste i alternativnog koridora (trase) državne ceste D2 (izmještanje dijela državne ceste) u cilju rasterećenja prometa do izgradnje Podravske brze ceste; elektroničke komunikacijske infrastrukture radi usklađenja s Izmjenama i dopunama Prostornog plana uređenja Varaždinske županije, odvodnje otpadnih i oborinskih voda radi usklađenja sa Studijom zaštite voda i s projektom za Aglomeraciju Varaždin, mogućeg navodnjavanja poljoprivrednih zemljišta i drugo)
* usklađenjem s novim propisima iz područja prostornog uređenja, s naglaskom na određivanje neuređenih dijelova građevinskih područja i izgrađenih dijelova planiranih za urbanu preobrazbu, tj. definiranje područja za koja se obavezno donosi urbanistički plan uređenja (UPU), te na preispitivanje i po mogućnosti ukidanje obveze izrade UPU-a utvrđenih važećim PPUO-om, te propisivanje uvjeta provedbe s detaljnošću propisanom za UPU za pojedine prostore, uvjeta izgradnje jednostavnih građevina i drugo
* usklađenjem s novim propisima iz područja zaštite okoliša, gospodarenja otpadom, zaštite prirode (regionalni park, ekološka mreža i dr.), zaštite kulturnih dobara, zaštite i spašavanja, gospodarenja poljoprivrednim zemljištem, gospodarenja vodama, gospodarenja mineralnim resursima i eventualno drugim propisima prema potrebi i zahtjevima nadležnih tijela i osoba
* usklađenjem PPUO-a s donesenim dokumentima na županijskoj razini (osobito vezano uz nove zone sanitarne zaštite izvorišta, gospodarenje mineralnim sirovinama i dr.)
* usklađenjem podataka temeljem novog popisa stanovništva 2011. godine

**III. OBUHVAT IZMJENA I DOPUNA PLANA**

**Članak 4.**

Prostorni obuhvat 2. Izmjena i dopuna PPUO-a je područje Općine Petrijanec.

**IV. SAŽETA OCJENA STANJA U OBUHVATU IZMJENA I DOPUNA PLANA**

**Članak 5.**

Postojeći PPUO donesen je na Općinskom vijeću 2007. godine, a ciljano je mijenjan i dopunjavan 2012. godine.

 Prostor Općine Petrijanec proteklih godina razvijao se sukladno Prostornom planu uređenja Općine Petrijanec iz 2007. godine, uključivo izmjene i dopune tog dokumenta iz 2012. godine. U vremenu od 2012. godine došlo je do pojedinih novih spoznaja, osobito vezanih uz razvoj gospodarstva, planiranje elektroničke komunikacijske infrastrukture u dijelu pokretnih mreža, vodozaštitna područja vodocrpilišta, stambene izgradnje i dr. Doneseni su i novi propisi vezani uz prostorno uređenje i gradnju, gospodarenje otpadom, zaštitu okoliša, zaštitu prirode, zaštitu i spašavanje, gospodarenje poljoprivrednim zemljištem, gospodarenje vodama, rudarstvo i dr., kao i novi dokumenti, studije i projekti na županijskoj razini, čija primjena direktno ili posredno utječe na prostorni i gospodarski razvoj Općine. Ocjenjuje se da važeći Prostorni plan u pojedinim dijelovima nije usklađen s novim spoznajama, propisima i dokumentima, te stoga nije u potpunosti moguće kvalitetno i optimalno korištenje postojećih potencijala prostora i osiguranje daljnjeg razvoja, pa je prostorni plan potrebno izmijeniti ili dopuniti u pojedinim dijelovima.

**V. CILJEVI I PROGRAMSKA POLAZIŠTA IZMJENA I DOPUNA PLANA**

**Članak 6.**

Osnovni cilj 2. Izmjena i dopuna PPUO-a je da se u Općini Petrijanec unaprijedi organizacija, korištenje i namjena prostora te osiguraju mjerila i smjernice za uređenje i zaštitu prostora.

Programska polazišta za izradu 2. Izmjena i dopuna Plana su:

* nova zakonska regulativa koja direktno ili posredno utječe na prostorni razvoj Općine
* nove studijske i programske razrade na županijskoj razini
* Program ukupnog razvoja Općine za razdoblje 2015.- 2020. godine
* rezultati popisa stanovništva
* zahtjevi, podaci, planske smjernice i propisani dokumenti iz područja djelovanja javnopravnih tijela koja sudjeluju u postupku prema posebnim propisima.

U postupku 2. Izmjene i dopune PPUO-a preispitati će se i po potrebi uskladiti (izmijeniti i dopuniti) pojedine sastavnice prostora i elementi vezani uz prostor, navedeni u članku 3. ove Odluke, pod razlozima za izradu i donošenje 2. Izmjena i dopuna PPUO-a.

Nakon preispitivanja, usklađenja i odgovarajućih izmjena i dopuna planskih postavki i određenja, cilj je uskladiti tj. novelirati Odredbe za provođenje PPUO-a, te grafičke prikaze.

**VI. POPIS SEKTORSKIH STRATEGIJA, PLANOVA, STUDIJA I DRUGIH DOKUMENATA PROPISANIH POSEBNIM ZAKONIMA KOJIMA, ODNOSNO U SKLADU S KOJIMA SE UTVRĐUJU ZAHTJEVI ZA** **IZRADU IZMJENA I DOPUNA PLANA**

**Članak 7.**

Za izradu 2. Izmjena i dopuna PPUO-a nije potrebno pribavljati nove stručne podloge, već će se koristiti postojeća dokumentacija i podaci, kao i oni čija je izrada u tijeku, podaci sadržani u informacijskom sustavu prostornog uređenja, te podaci, planske smjernice i propisani dokumenti koje će u svojim zahtjevima dostaviti nadležna tijela i osobe s javnim ovlastima iz svog djelokruga, a koji će biti na raspolaganju u fazi izrade Nacrta prijedloga.

U izradi 2. Izmjena i dopuna PPUO-a koristit će se, odnosno pribavljat će se zahtjevi u skladu sa slijedećim sektorskim strategijama, planovima, studijama i drugim dokumentima:

* Odluka o zaštiti izvorišta Varaždin, Bartolovec i Vinokovščak („Službeni vjesnik Varaždinske županije“ br. 6/14.)
* Studija zaštite voda Varaždinske županije – usvojena na sjednici Županijske skupštine 15.10.2007. godine
* Rudarsko geološka studija Varaždinske županije usvojena Zaključkom Županijske skupštine (Službeni vjesnik Varaždinske županije br. 29/16.)
* Plan gospodarenja otpadom Republike Hrvatske ( Narodne novine br. 3/17.)
* Plan gospodarenja otpadom Općine Petrijanec za razdoblje od 2018. do 2023. godine („Službeni vjesnik Varaždinske županije“ broj 37/18.)
* Odluka o donošenju Procjene rizika od velikih nesreća za Općinu Petrijanec („Službeni vjesnik Varaždinske županije“ broj 37/18.)
* Procjena rizika od velikih nesreća za Općinu Petrijanec, objavljeno na internetskim stranicama Općine Petrijanec
* Analiza stanja sustava civilne zaštite na području Općine Petrijanec za 2018. godinu („Službeni vjesnik Varaždinske županije“ broj 100/18)
* Plan razvoja sustava civilne zaštite na području Općine Petrijanec za 2019. godinu („Službeni vjesnik Varaždinske županije“ broj 100/18)
* Županijska razvojna strategija Varaždinske županije 2011. - 2013. („Službeni vjesnik Varaždinske županije“ br. 36/10.)
* Županijska razvojna strategija Varaždinske županije – u izradi
* Program ukupnog razvoja Općine Petrijanec za razdoblje 2015.-2020. – donesen na Općinskom vijeću 15.12.2015. – objavljen na internetskim stranicama Općine Petrijanec
* Građevinsko tehnička studija Podravske brze ceste (2003. god.)
* Izvješće o stanju u prostoru Varaždinske Županije *za razdoblje 2010 do 2015.* (Službeni vjesnik Varaždinske županije br. 9/16.)
* drugi dokumenti sukladno zahtjevima nadležnih javnopravna tijela iz područja prometa i veza, komunalne i društvene infrastrukture, gospodarstva, zaštite prirode i okoliša, zaštite kulturne baštine, zaštite i spašavanja i dr., a ukoliko te dokumente ili izvode iz istih dostave nadležna javnopravna tijela
* drugi javno dostupni dokumenti i podaci objavljeni na Internet stranicama javnopravnih tijela (posebice Državnog zavoda za statistiku vezano uz stanovništvo, Državnog zavoda za zaštitu prirode, Državne geodetske uprave, ….)
* eventualno drugi novi dokumenti koji će imati utjecaja na rješenja PPUO-a ukoliko budu usvojeni, ili u završnoj fazi u vrijeme izrade Nacrta prijedloga 2. ID PPUO-a.

**VII. NAČIN PRIBAVLJANJA STRUČNIH RJEŠENJA**

**Članak 8.**

Ocjenjuje se da u postupku izrade 2. Izmjena i dopuna PPUO-a neće biti potrebno pribavljati posebna stručna rješenja, već će se koristiti postojeća dokumentacija i podaci, uključivo izrađena stručna podloga - idejno urbanističko –arhitektonsko rješenje Stambene zone u Novoj Vesi Petrijanečkoj.

Također će se koristiti planske smjernice i propisani dokumenti sadržani u informacijskom sustavu prostornog uređenja te koje u svojim zahtjevima daju javnopravna tijela određena posebnim propisima, a prema sektorskim strategijama, planovima, studijama i drugim dokumentima iz područja svog djelovanja (sukladno članku 7. ove Odluke), odnosno podaci koji su javno dostupni.

**VIII. POPIS JAVNOPRAVNIH TIJELA ODREĐENIH POSEBNIM PROPISIMA, KOJA DAJU ZAHTJEVE ZA IZRADU IZMJENA I DOPUNA PLANA IZ SVOG DJELOKRUGA, TE DRUGIH SUDIONIKA KORISNIKA PROSTORA KOJI ĆE SUDJELOVATI U IZRADI IZMJENA I DOPUNA PLANA**

**Članak 9.**

# Tijela koja daju zahtjeve iz svog djelokruga i koja u postupku izrade i donošenja 2.Izmjena i dopuna PPUO-a, osim temeljem članka 101. stavka 1. Zakona o prostornom uređenju, daju mišljenja ili suglasnosti i temeljem posebnih propisa:

1. MINISTARSTVO POLJOPRIVREDE

1. Uprava poljoprivrede i prehrambene industrije – daje mišljenje temeljem čl. 19. Zakona o poljoprivrednom zemljištu (NN br. 20/18. ), Ul. grada Vukovara 78, Zagreb
2. Uprava šumarstva, lovstva i drvne industrije – daje prethodno mišljenje temeljem čl. 40. Zakona o šumama (NN br. 68/18.), Planinska ul. 2a, 10000 Zagreb
3. Uprava za veterinarstvo i sigurnost hrane – daje mišljenje temeljem čl. 30. st. 2. Zakona o stočarstvu (NN br. 70/97., 36/98., 151/03., 132/06., 14/14. i 30/15.) Planinska ul. 2a, 10000 Zagreb

2. HRVATSKE VODE

 Vodnogospodarski odjel za Muru i Gornju Dravu, Varaždin, Međimurska 26b – daju mišljenje temeljem čl. 36. st. 7. Zakona o vodama (NN br. 153/09., 130/11., 56/13., 14/14. i 46/18)

3. MINISTARSTVO ZAŠTITE OKOLIŠA I ENERGETIKE, Zagreb, Radnička cesta 80

Uprava za zaštitu prirode – daje prethodnu suglasnost temeljem čl. 22. st. 2. Zakona o zaštiti prirode (NN br. 80/13. i 15/18.)

4. MINISTARSTVO KULTURE

 Uprava za zaštitu kulturne baštine, Konzervatorski odjel u Varaždinu, Gundulićeva 2 – daje suglasnost temeljem čl. 56. stavka 3. Zakona o zaštiti i očuvanju kulturnih dobara (NN br. 69/99., 151/03., 157/03., 87/09., 88/10., 61/11., 25/12., 136/12., 157/13., 152/14., 98/15. i 44/17.)

5. DRŽAVNA UPRAVA ZA ZAŠTITU I SPAŠAVANJE

Područni ured za zaštitu i spašavanje Varaždin, Kratka 1, 42000 Varaždin, daje suglasnost temeljem čl. 12. Zakona o sustavu civilne zaštite (NN br. 82/15 i 118/18)

6. MINISTARSTVO UNUTARNJIH POSLOVA, Zagreb, Ulica grada Vukovara 33

 – daje mišljenje temeljem čl. 32. st. 1. Zakona o nadzoru državne granice (NN br. 83/13. i 27/16.)

7. HRVATSKA REGULATORNA AGENCIJA ZA MREŽNE DJELATNOSTI, Zagreb, Ul. Roberta Frangeša Mihanovića 9 - daje prethodno mišljenje temeljem čl. 25. st. 3. Zakona o elektroničkim komunikacijama (NN br. 73/08., 90/11., 133/12., 80/13., 71/14. i 72/17.)

8. MINISTARSTVO državnE imovinE, Zagreb, Dežmanova 10

- daje mišljenje temelj em čl. 18. st. 5. Zakona o upravljanju i raspolaganju imovinom u vlasništvu Republika Hrvatske („Narodne novine br. 94/13., 18/16. i 89/17.)

# Tijela i osobe od kojih će se tražiti zahtjevi (podaci, planske smjernice, dokumenti i dr.), a za koja posebnim propisima nije propisana obaveza pribavljanja mišljenja ili suglasnosti u postupku izrade i donošenja 2. Izmjena i dopuna PPUO-a, već davanje mišljenja u javnoj raspravi temeljem članka 101. stavka 1. Zakona o prostornom uređenju:

1. MINISTARSTVO UNUTARNJIH POSLOVA, Policijska uprava Varaždinska, Varaždin, Ivana Milčetića 10
2. HRVATSKA AGENCIJA ZA OKOLIŠ I PRIRODU, Radnička cesta 80/7, 10000 Zagreb
3. HRVATSKE VODE, Vodnogospodarska ispostava za mali sliv „Plitvica-Bednja”, Varaždin, Međimurska 26b
4. HRVATSKE CESTE d.o.o Zagreb, Sektor za razvoj i strateško planiranje, Odjel za razvoj i planiranje, Zagreb, Vončinina 3
5. ŽUPANIJSKA UPRAVA ZA CESTE VARAŽDINSKE ŽUPANIJE, Varaždin, Gajeva 2
6. HEP proizvodnja d.o.o., Proizvodno područje "Sjever", Varaždin, Međimurska 26c
7. HRVATSKI OPERATOR PRIJENOSNOG SUSTAVA d.o.o.(HOPS), Sektor za razvoj, investicije i izgradnju, Zagreb, Kupska 4
8. HEP Operator distribucijskog sustava d.o.o., Sektor za tehničku potporu, Služba za pripremu izgradnje i izgradnju, Zagreb, Ulica grada Vukovara 37
9. Hrvatska elektroprivreda d.d., Sektor za strategiju i razvoj, Zagreb, Ulica grada Vukovara 37
10. HEP - ODS Elektra Varaždin, Varaždin, Kratka 3
11. ODAŠILJAČI I VEZE d.o.o., Zagreb Ulica grada Vukovara 269d
12. HRVATSKI TELEKOM D.D. Regija 1, Kupska 2, 10000 Zagreb
13. OT OPTIMA TELEKOM, Odsjek za upravljanje mrežnom infrastrukturom, Bani 75a, Zagreb
14. A1 Hrvatska d.o.o., Odjel za fiksne pristupne mreže, Vrtni put 1, 10000 Zagreb
15. TELE2 d.o.o., Ulica grada Vukovara 269d, 10000 Zagreb
16. Hrvatski Telekom d.d, Ulica Roberta Frangeša Mihanovića 9, 10 000 Zagreb
17. A1 Hrvatska d.o.o., Vrtni put 1, 10000 Zagreb *(kontakt osoba: Damir Dijanić)*
18. HRVATSKE ŠUME d.o.o., Uprava šuma Koprivnica, Koprivnica, Ivana Meštrovića 28
19. HRVATSKE ŠUME d.o.o., Uprava šuma Koprivnica – Šumarija Varaždin, Varaždin, Augusta Šenoe 2
20. JAVNA USTANOVA ZA UPRAVLJANJE ZAŠTIĆENIM dijelovima prirode VARAŽDINSKE ŽUPANIJE, Varaždin, Kratka 1
21. TERMOPLIN d.d. Varaždin, Špinčićeva 78
22. VARKOM d.d., Varaždin,Trg bana Jelačića 15
23. ČISTOĆA d.o.o. Varaždin, Ognjena Price 13
24. AZRA - Agencija za razvoj Varaždinske županije, Varaždin, Kratka 1
25. HRVATSKA GOSPODARSKA KOMORA, Županijska komora Varaždin, Varaždin Preradovićeva 17/II
26. Upravna tijela Varaždinske županije, Varaždin Franjevački trg 7

a) Upravni odjel za prostorno uređenje, graditeljstvo i zaštitu okoliša

b) Upravni odjel za gospodarstvo, financije i europske poslove

c) Upravni odjel za poljoprivredu i ruralni razvoj

d) Upravni odjel za prosvjetu, kulturu i sport

e) Upravni odjel za zdravstvo, socijalnu skrb i civilno društvo

1. Službe Ureda državne uprave u Varaždinskoj županiji

Služba za gospodarstvo i imovinsko-pravne poslove, Varaždin, Vrazova 4

Ako se tijekom izrade 2. Izmjena i dopuna Plana ukaže potreba, u postupak izrade mogu se uključiti i drugi sudionici.

**Članak 10.**

Rok za dostavu zahtjeva za izradu 2. Izmjena i dopuna PPUO je 30 dana od dana dostave ove Odluke. U slučaju da tijela i osobe iz članka 9. ove Odluke ne dostave svoje zahtjeve u navedenom roku smatrat će se da ih nemaju.

**IX. PLANIRANI ROK ZA IZRADU IZMJENA I DOPUNA PLANA, ODNOSNO NJEGOVIH POJEDINIH FAZA**

**Članak 11.**

Izrada 2. Izmjena i dopuna PPUO-a provodit će se u nekoliko osnovnih faza i to:

I. faza: Pripremne radnje – obuhvaćaju objavu Odluke o izradi 2. Izmjena i dopuna PPUO-a, obavještavanje javnosti i susjednih JLS, te dostavu Odluke javnopravnim tijelima s pozivom za dostavu zahtjeva za izradu 2. Izmjena i dopuna PPUO-a i prikupljanje tih zahtjeva, kao i dostavu Odluke o izradi državnom Zavodu za prostorni razvoj radi objave u Informacijskom sustavu prostornog uređenja, te odabir izrađivača.

*Napomena:*

* *I. fazu provodi Nositelj izrade, a postupci i rokovi te faze su definirani u članku 12. ove Odluke.*
* *II., III. i IV. faza izrade, u dijelu koji su u nadležnosti Stručnog izrađivača, a ovise i o tijeku postupka koji provodi Nositelj izrade, provodit će se prema okvirnim rokovima navedenim u okviru tih faza u ovom članku:*

II. faza: Nacrt prijedloga i prijedlog plana za javnu raspravu

* Izrada Nacrta prijedloga u skladu sa zahtjevima javnopravnih tijela koja sudjeluju postupku izrade
* *izrada Nacrta prijedloga započinje nakon što Nositelj izrade pribavi i dostavi Stručnom izrađivaču zahtjeve za izradu 2. Izmjena i dopuna PPUO-a (podatke, planske smjernice i propisane dokumente) od pozvanih javnopravnih tijela iz članka 9. i 10. ove Odluke i provodit će se u trajanju do 80 radnih dana.*
* Utvrđivanje Prijedloga za javnu raspravu i provođenje javne rasprave – Prijedlog za javnu raspravu utvrđuje Načelnik Općine Petrijanec, a Stručni izrađivač izrađuje elaborat Prijedloga 2. Izmjena i dopuna PPUO-a za javnu raspravu i dostavlja ga Nositelju izrade koji organizira i provodi javnu raspravu. U okviru javne rasprave Prijedlog 2. Izmjena i dopuna PPUO-a stavlja se na javni uvid, uz posebnu obavijest o održavanju javne rasprave javnopravnim tijelima koja su pozvana za dostavu zahtjeva za izradu 2. Izmjena i dopuna PPUO-a, te se održava javno izlaganje.
* *izrada Prijedloga za javnu raspravu (koji sadrži tekstualni dio, te obrazloženje i sažetak za javnost) u skladu s aktom Načelnika o utvrđivanju Prijedloga, a izradit će se u roku do 30 radnih dana i dostaviti Nositelju izrade radi organiziranja i provođenja javne rasprave i stavljanja na javni uvid. Tijekom javne rasprave u javnom izlaganju radi obrazloženja rješenja, smjernica i mjera sudjeluju: Nositelj izrade, Stručni izrađivač, odnosno imenovani odgovorni voditelj izrade 2. Izmjena i dopuna PPUO-a, a po potrebi i drugi stručnjaci koji su sudjelovali u izradi.*
* Priprema Izvješća o javnoj raspravi – Nositelj izrade prikuplja primjedbe, prijedloge i mišljenja, te ih dostavlja izrađivaču. Izrađivač tj. odgovorni voditelj u suradnji s Nositeljem izrade obrađuje primjedbe i prijedloge dane u javnoj raspravi, kao i mišljenja javnopravnih tijela, te priprema Izvješće o javnoj raspravi, koje se objavljuje na oglasnoj ploči i mrežnim stranicama Nositelja izrade i u Informacijskom sustavu prostornog uređenja.
* *Izvješće o javnoj raspravi izradit će se u roku od najduže 15 dana od isteka roka za primanje mišljenja, primjedbi i prijedloga*

*Napomena: U slučaju potrebe može se ponoviti javna rasprava (ako se Prijedlog plana zbog prihvaćanja mišljenja, prijedloga i primjedbi u javnoj raspravi ili iz drugih razloga promijeni tako da nova rješenja ne budu u skladu s programskim polazištima iz Odluke o izradi, ako se promijeni granica građevinskog područja ili se promjenom utječe na vlasničke odnose). Javna rasprava se može ponoviti najviše tri puta nakon čega se donosi nova odluka o izradi i provodi novi postupak.*

* *U slučaju potrebe ponavljanja javne rasprave odgovarajuće će se ponoviti navedeni postupci i rokovi koji se odnose na javnu raspravu.*

III. faza: Nacrt konačnog prijedloga i konačni prijedlog plana

* Izrada Nacrta konačnog prijedloga – stručni izrađivač u suradnji s Nositeljem izrade izrađuje Nacrt konačnog prijedloga 2. Izmjena i dopuna PPUO-a u skladu s Izvješćem o javnoj raspravi (prihvaćenim očitovanjima, primjedbama i prijedlozima, kao i mišljenjima javnopravnih tijela), te se Nacrt konačnog prijedloga i Izvješće o javnoj raspravi s nacrtom Odluke o donošenju dostavlja Načelniku radi utvrđivanja Konačnog prijedloga 2. Izmjena i dopuna PPUO-a
* *Nacrt konačnog prijedloga 2. Izmjena i dopuna PPUO-a izradit će se u roku do 30 radnih dana.*
* Izrada elaborata Konačnog prijedloga nakon njegova utvrđivanja, a po dostavi tog akta
* *Stručni izrađivač izrađuje Konačni prijedlog 2.Izmjena i dopuna PPUO-a u roku do 20 radnih**dana i dostavlja ga Nositelju izrade radi pribavljanja mišljenja Županijskog zavoda za prostorno uređenje*
* U okviru ove faze Nositelj izrade dostavlja sudionicima javne rasprave pisanu obavijest s obrazloženjem o razlozima neprihvaćanja, odnosno djelomičnog prihvaćanja primjedbi i prijedloga, odnosno mišljenja.

IV. faza: Pribavljanje mišljenja, donošenje plana i objava

* pribavljanje mišljenja Županijskog zavoda u pogledu usklađenosti konačnog prijedloga 2. Izmjena i dopuna PPUO-a s Prostornim planom županije - ukoliko je Županijski zavod izrađivač ili koordinator izrade tada mišljenje nije potrebno
* Donošenje 2. Izmjena i dopuna PPUO-a (Odluke o donošenju) na Općinskom vijeću Općine Petrijanec i objava Odluke o donošenju u službenom glasilu – Konačni prijedlog 2. Izmjena i dopuna PPUO-a s nacrtom Odluke o donošenju upućuje se Općinskom vijeću na donošenje nakon pribavljanog mišljenja Županijskog zavoda, a nakon donošenja Odluka se objavljuje u službenom glasilu.
* Izrada i isporuka usvojenih 2. Izmjena i dopuna PPUO-a – nakon što Općinsko vijeće usvoji 2. Izmjene i dopune PPUO-a i one budu objavljene u službenom glasilu (tj. zaprimanja službenog glasila u kojem je objavljena Odluka o donošenju)
* *Stručni izrađivač dopunjuje i kompletira dokumentaciju, izrađuje izvornik i odgovarajući broj preslika elaborata, te ih dostavlja Nositelju izrade u analognom i digitalnom obliku u roku do 10 radnih dana radi dostave nadležnim tijelima sukladno Zakonu.*
* Objava pročišćenog teksta odredbi za provođenje i grafičkog dijela – Općinsko vijeće dužno je objaviti pročišćeni tekst odredbi za provođenje i grafičkog dijela 2. Izmjena i dopuna PPUO-a u digitalnom i analognom obliku.

**Članak 12.**

 Ostali postupci i rokovi koje će prema propisima o prostornom uređenju provoditi Nositelj izrade, odnosno Načelnik i Općinsko vijeće Općine Petrijanec, a nisu sadržani ili su dijelom navedeni u članku 11. ove Odluke okvirno su:

1. Dostava Odluke o izradi 2. Izmjena i dopuna PPUO-a svim javnopravnim tijelima iz članka 9. i 10. ove Odluke u roku od 7 dana od dana objave s pozivom da mu u roku od najviše 30 dana dostave zahtjeve (podatke, planske smjernice i propisane dokumente koji nisu sadržani u Informacijskom sustavu prostornog uređenja) za izradu 2. Izmjene i dopune PPUO-a. Ukoliko pozvana tijela i osobe ne dostave zahtjeve u tom roku, smatrat će se da ih nemaju. Nositelj izrade Odluku dostavlja i državnom Zavodu za prostorni razvoj u istom roku, a radi objave u Informacijskom sustavu prostornog uređenja. *(Obaveza prema članku 88. i 90. Zakona o prostornom uređenju).*
2. Istovremeno s postupkom i rokom iz točke 1. o izradi 2. Izmjena i dopuna PPUO-a Nositelj izrade obavještava javnost na web stranici Općine *(Obaveza prema članku 88.* *Zakona o prostornom uređenju i gradnji).* Prema ocjeni Nositelja izrade moguće je obavještavanje javnosti kroz dnevni i/ili tjedni tisak. Susjedne JLS moraju se pismenim putem obavijestiti o izradi 2. Izmjena i dopuna PPUO-a.
3. Nositelj izrade dostavlja Načelniku Nacrt prijedloga 2. Izmjena i dopuna PPUO-a u najkraćem roku od zaprimanja istog od strane izrađivača, a Načelnik će utvrditi Prijedlog 2. Izmjena i dopuna PPUO-a za javnu raspravu u najkraćem roku. *(Obaveza prema članku 95. Zakona o prostornom uređenju).*
4. O Prijedlogu 2. Izmjena i dopuna PPUO-a Nositelj izrade će provesti javnu raspravu o kojoj će objaviti obavijest u dnevnom tisku, na web stranici Općine i Ministarstva graditeljstva i prostornoga uređenja najmanje 8 dana prije početka javne rasprave. *(Obaveza prema članku 96. Zakona o prostornom uređenju i gradnji).*
5. Javna rasprava započinje stavljanjem Prijedloga 2. Izmjena i dopuna PPUO-a na javni uvid na oglasnu ploču i web stranice Općine koji traje 15 dana *(Obaveza prema članku 98. Zakona o prostornom uređenju i gradnji)*, a mišljenja javnopravnih tijela, te primjedbe i prijedlozi dostavljat će se Nositelju izrade u roku do zadnjeg dana javne rasprave.
6. Nositelj izrade osim objave javne rasprave prema obavezno dostavlja i posebnu pisanu obavijest o javnoj raspravi *(Obaveza prema članku 97. Zakona o prostornom uređenju)* javnopravnim tijelima određenim posebnim propisima koja su dala ili trebala dati zahtjeve (podatke, planske smjernice i propisane dokumente) za izradu 2. Izmjena i dopuna PPUO-a iz područja svog djelokruga.
7. Za vrijeme javnog uvida Nositelj izrade organizirat će javno izlaganje radi obrazloženja rješenja, smjernica i mjera Prijedloga 2. Izmjena i dopuna PPUO-a i voditi zapisnik kojeg potpisuje odgovorna osoba Nositelja izrade.
8. U tijeku javne rasprave, odnosno do zadnjeg dana javne rasprave, Nositelju izrade upućuju se primjedbe i prijedlozi, te mišljenja javnopravnih tijela na Prijedlog 2. Izmjena i dopuna PPUO-a. Ako javnopravno tijelo ne dostavi mišljenje u definiranom roku, smatra se da je mišljenje dano i da je Prijedlog 2. Izmjena i dopuna PPUO-a izrađen u skladu s danim zahtjevima, odnosno posebnim propisima i/ili dokumentima iz njihove nadležnosti koji su od utjecaja na plan. *(Obaveza prema člancima 100. i 101. Zakona o prostornom uređenju).*
9. Nositelj izrade u suradnji sa stručnim izrađivačem priprema Izvješće o javnoj raspravi u roku od najduže 15 dana od isteka roka za primanje mišljenja, primjedbi i prijedloga, objavljuje ga na oglasnoj ploči i mrežnim stranicama Nositelja izrade, te u Informacijskom sustavu prostornog uređenja.
10. Nositelj izrade dostavlja Načelniku Nacrt konačnog prijedloga 2. Izmjena i dopuna PPUO-a zajedno s Izvješćem o javnoj raspravi po zaprimanju elaborata Nacrta Konačnog prijedloga od strane Stručnog izrađivača, a Načelnik će utvrditi Konačni prijedlog 2. Izmjena i dopuna PPUO-a *(Obaveza prema članku 105. Zakona o prostornom uređenju).*
11. Nakon što Načelnik utvrdi Konačni prijedlog, a prije upućivanja Konačnog prijedloga na donošenje Općinskom vijeću, Nositelj izrade je obavezan pisanim putem dostaviti sudionicima javne rasprave obrazloženja o razlozima neprihvaćanja, odnosno djelomičnog prihvaćanja njihovih prijedloga i primjedbi. *(Obaveza prema članku 106. Zakona o prostornom uređenju).*
12. Prije donošenja 2. Izmjena i dopuna PPUO-a, Nositelj izrade mora pribaviti mišljenje Županijskog zavoda za prostorno uređenje, a zahtjev za mišljenjem s potrebnom dokumentacijom (Konačni prijedlog 2.Izmjena i dopuna PPUO-a, Izvješće o javnoj raspravi i Nacrt Odluke o donošenju) dostavlja Županijskom zavodu po zaprimanju elaborata Konačnog prijedloga 2. Izmjena i dopuna PPUO-a od strane Stručnog izrađivača. Rok za izdavanje mišljenja Županijskog zavoda je najviše 15 dana *(Obaveza prema članku 107. Zakona o prostornom uređenju).* Ukoliko bi Županijski zavod bio izrađivač ili koordinator 2. Izmjena i dopuna PPUO tada mišljenje nije potrebno.
13. Nakon provedenih svih aktivnosti iz članka 11. i 12. ove Odluke Načelnik će uputiti Općinskom vijeću Konačni prijedlog 2. Izmjena i dopuna PPUO-a s Odlukom o donošenju na usvajanje.
14. Nakon donošenja 2. Izmjena i dopuna PPUO-a na Općinskom vijeću, Odluka o donošenju objavit će se u Službenom vjesniku Varaždinske županije. *(Obaveza prema članku 110. Zakona o prostornom uređenju).*
15. Nositelj izrade dostavit će 2. Izmjene i dopune PPUO-a (u analognom i digitalnom obliku u propisanom standardu) s Odlukom o donošenju Ministarstvu graditeljstva i prostornoga uređenja i Županijskom zavodu za prostorno uređenje Varaždinske županijenajkasnije 15 dana od dana objave Odluke u službenom glasilu. *(Obaveza prema članku 112. Zakona o prostornom uređenju).*
16. Općinsko vijeće će u roku od 30 dana od dana stupanja na snagu Odluke o 2. Izmjenama i dopunama PPUO-a objaviti pročišćeni tekst odredbi za provođenje i grafičkog dijela u analognom i digitalnom obliku. *(Obaveza prema članku 113. Zakona o prostornom uređenju).*

*Napomena: Ukoliko će se u postupku 2. Izmjena i dopuna PPUO-a revidirati kompletne Odredbe za provođenje tj. izraditi nove, te izraditi svi novi grafički prikazi neće*

*biti potrebna objava pročišćenog teksta i grafičkog dijela plana.*

**X. IZVOR FINANCIRANJA IZRADE IZMJENA I DOPUNA PLANA**

**Članak 13.**

Financiranje stručne izrade 2. Izmjena i dopuna PPUO-a osigurat će se u Proračunu Općine Petrijanec, te eventualno i iz drugih izvora.

Financijska sredstva za troškove postupka koje provodi Nositelj izrade (objave, pozivi, dostava materijala, organiziranje rasprava i dr.) osigurat će se u Proračunu Općine Petrijanec i iz drugih izvora.

**XI. OSTALE ODREDBE**

**Članak 14.**

# Sudionici koji će sudjelovati u izradi 2. Izmjena i dopuna PPUO-a:

1. NOSITELJ IZRADE: Jedinstveni upravni odjel Općine Petrijanec sukladno članku 81. stavak 2. Zakona o prostornom uređenju. Nositelj izrade u postupku izrade 2. Izmjena i dopuna PPUO-a sudjeluje i davanjem zahtjeva (podataka, planskih smjernica, propisanih dokumenata i dr.) iz svog djelokruga.
2. STRUČNI IZRAĐIVAČ će se izabrati po donesenoj Odluci o izradi 2. Izmjena i dopuna PPUO-a

U izradi 2. Izmjena i dopuna PPUO-a sudjelovati će susjedne jedinice lokalne samouprave i javnost temeljem obavijesti Nositelja izrade na način kako je to propisano člankom 88. i 100. Zakona o prostornom uređenju.

**Članak 15.**

U vrijeme izrade 2. Izmjena i dopuna PPUO-a nema zabrane izdavanja akata kojime se odobravaju zahvati u prostoru, odnosno građenje.

Ako u postupku izrade i donošenja 2. Izmjena i dopuna PPUO-a dođe do ponavljanja javne rasprave, promjene propisa kojima se određuju obaveze i procesi u postupku, te ako se promijene odredbe ove Odluke, u ovisnosti o promjenama uskladit će se tijek postupka i rokovi koji su određeni ovom Odlukom.

Nakon donošenja/usvajanja 2. Izmjena i dopuna PPUO-a, Nositelj izrade dostavit će 2. Izmjene i dopune PPUO-a s Odlukom o donošenju, tijelima određenim u članku 112. Zakona o prostornom uređenju u roku 15 dana od dana objave Odluke o donošenju u službenom glasilu.

**Članak 16.**

Za izradu 2. Izmjena i dopuna PPUO-a koristit će se postojeće ažurne kartografske podloge koje je Općina pribavila od Državne geodetske uprave temeljem Odluke o izradi 2. izmjena i dopuna Prostornog plana uređenja Općine Petrijanec (objavljeno u „Službenom vjesniku Varaždinske županije“ br. 29/15.), a koja je prestala važiti jer je postupak izrade izmjena i dopuna obustavljen u skladu s člankom 87. Zakona o prostornom uređenju.

**Članak 17.**

Nositelj izrade dostavit će ovu Odluku sukladno članku 90. Zakona o prostornom uređenju javnopravnim tijelima iz Članka 9. ove Odluke radi davanja zahtjeva za izradu 2. Izmjena i dopuna PPUO-a.

Po objavi ove Odluke u službenom glasilu, Nositelj izrade objavit će obavijest o izradi 2. Izmjena i dopuna PPUO-a i ovu Odluku na mrežnim stranicama Općine Petrijanec, te će isto dostaviti Hrvatskom zavodu za prostorni razvoj radi objave u Informacijskom sustavu prostornog uređenja.

**Članak 18.**

Ova Odluka stupa na snagu osmog dana od dana objave u „Službenom vjesniku Varaždinske županije“.

 KLASA: 350-\_\_\_\_\_\_\_\_\_\_\_\_

 URBROJ: 2186-\_\_\_\_\_\_\_\_\_\_\_\_

Petrijanec, \_\_\_\_\_\_\_\_\_\_\_\_\_\_\_

 **PREDSJEDNIK OPĆINSKOG VIJEĆA**